Read 18788 times
Die ontwikkeling van 'n kursus in die jag van gevaarlike wild is 'n gesamentlike inisiatief van die SA Jagters- en Wildbewaringsvereniging en die Wildlife College. Die kursus bied aan toegewyde jagters die unieke geleentheid om teoretiese kennis oor die jag van gevaarlike wild en praktiese vaardighede in 'n groot 5-gebied op te doen.
Dr. Kevin Robertson, ook bekend as Doctari, skrywer van verskeie gesaghebbende publikasies oor skootplasing waaronder The Perfect Shot, is die hoof van die departement. Die kursus bied aan lede met toegewyde jagterstatus die geleentheid om opleiding te ontvang onder die bekwame toesig van spesialiste ter voorbereiding van die jag van gevaarlike wildspesies, nl.: olifant, buffel, leeu, luiperd, krokodil en seekoei.
Die kursus vind plaas by die Southern African Wildlife College se opleidingsentrum in die groter Kruger Nasionale Wildtuin. Die Kollege is geleë langs die R531 naby Orpen-hek. Slegs ses deelnemers per kursus word toegelaat om persoonlike aandag te verseker.
LET WEL: BELANGSTELLENDES MOET OOR SAJWV TOEGEWYDE JAGTER STATUS BESKIK ASOOK HULLE EIE TENT BRING
Sien asb, die aangehegte dokumente vir meer inligting asook die 2018 kursusdatums.
Vir besprekings, skakel Marika by 012 808 9338 of stuur ŉ e-pos aan marika@sahunt.co.za
SA Hunters Wildlife College Dangerous Game Hunting Training Jun 2018	 576.23 KB
SA Jagters Wildlife College gevaarlike wildjag kurses Jun 2018	 485.65 KB
Last modified on Wednesday, 06 June 2018 11:44
More in this category: « SA JAGTERS GHOLFDAG: 8 JUNIE 2018	Hofaansoek April 2017 »